આ અંગે શિક્ષણમંત્રી ભૂપેન્દ્રસિંહ ચૂડાસમાએ ડીઇઓ, ડીપીઓ, સીઆરસી, બીઆરસી તથા શિક્ષણ સંગઠન સાથે સંકળાયેલા અગ્રણીઓને સંબોધતાં જણાવ્યું હતું કે, ધોરણ 6થી 8 માં અમુક વિદ્યાર્થીઓ નબળાં હોવાના મુખ્યત્વે બે કારણો ધ્યાનમાં આવ્યા છે. તેમાં એક, વર્ષ 2009માં લાવવામાં આવેલ આર.ટી.ઇ. એક્ટના કારણે ધોરણ 1 થી 8 સુધી વિદ્યાર્થીઓને આગળના ધોરણમા લઇ જવાતા હોવાથી, પરીક્ષા લેવાય પણ પરીક્ષામાં કોઈને પણ નાપાસ ન કરતા હોવાથી વિદ્યાર્થીને આગળના ધોરણમાં જવાની કોઇ જ ચિંતા હોતી નથી. પરિણામે વિદ્યાર્થી નબળો રહી જાય છે.